מרדכי נגארי

הרב מרדכי נגארי (נולד בי"א בסיוון ה'תשי"ב, 4 ביוני 1952) הוא רבה הספרדי של העיר מעלה אדומים וממלא מקום רבה הספרדי של ביתר עילית.

ביוגרפיה
נולד בירושלים לאליהו ושרה נגארי, למד בישיבה התיכונית נתיב מאיר. לאחר מכן עבר לישיבת ההסדר כרם ביבנה, לאחר נישואיו למד בכולל 'כרם ביבנה'.

בשנת 1984 התמנה לרבה של מעלה אדומים ומאז מכהן בתפקיד לצד הרב יהושע כ"ץ רבה האשכנזי של העיר. בין היתר הם מנהלים ביחד בית דין לממונות בעיר. מכהן גם באופן זמני כרבה הרשמי של העיר ביתר עילית, בשל יציאתו לגמלאות של הרב הספרדי יעקב תופיק אביעזרי.

הרב נגארי הוא תלמידו של הרב מרדכי אליהו והיה מתייעץ איתו רבות, ובפרט בענייני הלכה.

חיבר ספר לזכרו '"איש ההליכות ואיש ההלכה - הראשון לציון המקובל האלקי הגאון הרב מרדכי אליהו זצוק"ל", מעלה אדומים תש"ע.

חיים אישיים
נשוי ליונה ומתגורר בעיר מעלה אדומים. חתנו הוא הרב שי לוי המכהן משנת 2016 בראשות ישיבת "עטרת מרדכי" בצפת. חתן נוסף, הרב אמיר הלוי, הוא מרבני בישיבת היכל אליהו בכוכב יעקב. נכדו נריה נגארי נהרג בהיותו חייל במתקפת הפתע על ישראל.

קישורים חיצוניים
 שיעוריו באתר ישיבה

הערות שוליים

בוגרי ישיבת כרם ביבנה
בוגרי ישיבת נתיב מאיר
מעלה אדומים: רבנים
רבני הציונות הדתית בישראל
רבני ערים בישראל
ביתר עילית: רבנים